Ονδούρα

Η Ονδούρα () είναι χώρα της Κεντρικής Αμερικής με έκταση 112.090 τ.χλμ. και πληθυσμό 9.892.632 κατοίκους, σύμφωνα με επίσημη εκτίμηση για το 2024 (κατατάσσεται 95η στον κόσμο). Πρωτεύουσά της είναι η Τεγουσιγάλπα.

Η δεύτερη πόλη της Ονδούρας σε μέγεθος αλλά και σημασία, είναι η Σαν Πέδρο Σούλα (San Pedro Sula), καθώς διατηρεί το μεγάλο πλεονέκτημα της άφιξης των περισσοτέρων τουριστών από τις υπόλοιπες χώρες της Αμερικής αλλά και την Ευρώπη, λόγω του μετρίου επιπέδου σε ποιότητα αεροδρομίου της πρωτεύουσας, Τεγουσιγάλπα (καλούμενης και «Τέγκους» στην τοπική αργκό) Τονκοτίν (Toncotín). Επίσης το αεροδρόμιο της πρωτεύουσας έχει επικίνδυνη θέση, που αυξάνει τις πιθανότητες για ατύχημα, έτσι το αεροδρόμιο Σαν Πέδρο Σούλα, «Ραμόν Βιγιέδα Μοράλες» ("Ramón Villeda Morales") είναι η βασική επιλογή.

 Διακυβέρνηση 
Το πολίτευμα είναι Προεδρική Δημοκρατία. Το Σύνταγμα εγκρίθηκε στις 11 Ιανουαρίου 1982 και τέθηκε σε ισχύ στις 20 Ιανουαρίου του ίδιου χρόνου. Αρχηγός Κράτους είναι η Πρόεδρος της Δημοκρατίας. Πρόεδρος από τις 27 Ιανουαρίου 2026 είναιο Νάσρι Ασφούρα. Ο πρόεδρος εκλέγεται από τον λαό για τετραετή θητεία. Οι τελευταίες προεδρικές εκλογές διεξήχθησαν το 2025.

 Εκλογές 

Η νομοθετική εξουσία ασκείται από το Εθνικό Κογκρέσο, που απαρτίζεται από 128 μέλη. Τα μέλη του εκλέγονται για τετραετή θητεία. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. Η ψηφοφορία είναι υποχρεωτική.

 Δημογραφία 
Περισσότερο από το 90% των κατοίκων αποτελούν επιμιξία Αμερικανών Ινδιάνων και Ευρωπαίων οι οποίοι λέγονται «μεστίσος». Το 7% είναι Αμερικανοί Ινδιάνοι. Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2023 του Τμήματος Οικονομικών και Κοινωνικών Θεμάτων των Ηνωμένων Εθνών, ήταν 72,9 έτη (70,3 έτη για τους άνδρες και 75,5 έτη για τις γυναίκες) ενώ η διάμεση ηλικία ήταν τα 23,5 έτη.

 Πόλεις 
Το 48% του συνολικού πληθυσμού της χώρας ζει στα αστικά κέντρα, σύμφωνα με στοιχεία για το 2008.

 Οικονομία 
Η Ονδούρα είναι μια από τις μεγαλύτερες παραγωγούς μπανάνας στον κόσμο, παραμένει όμως ακόμα μια πολύ φτωχή χώρα.

Ο τουρισμός της τα τελευταία χρόνια ανθίζει, κυρίως στη βόρεια ακτή της η οποία βρέχεται από τον Ατλαντικό ωκεανό, δεν έχει σε τίποτα να ζηλέψει τα νησιά της Καραϊβικής θάλασσας. Όλες οι παράκτιες περιοχές της Ονδούρας έχουν υψηλό επίπεδο τουρισμού και στην Ονδούρα ανήκουν τα Νησιά Μπαΐα (Las Islas de la Bahía), μια περιοχή γνωστή για τα κοράλλια της και τις παραλίες.

 Νόμισμα 
Το νόμισμα της Ονδούρας είναι η λεμπίρα (Lempira) και υποδιαιρέσεις της τα centavos.

 Διοικητική Διαίρεση 
Η χώρα διαιρείται σε 18 διαμερίσματα.

Όνομα διαμερίσματοςΠρωτεύουσα διαμερίσματοςΠληθυσμός (2001)1.Ατλάντιδα (Atlántida)Λα Σέιμπα (La Ceiba)344.0992.Τσολουτέκα (Choluteca) Τσολουτέκα (Choluteca)390.8053.Κολόν (Colón)Τρουχίγιο (Trujillo)246.7084.Κομαγιάγουα (Comayagua) Κομαγιάγουα (Comayagua)352.8815.Κοπάν (Copán)Σάντα Ρόσα ντε Κοπάν (Santa Rosa de Copán)288.7666.Κορτές (Cortés) Σαν Πέδρο Σούλα (San Pedro Sula)1.202.5107.Ελ Παραΐσο (El Paraíso) Γιουσκαράν (Yuscarán)350.0548.Φρανσίσκο Μορασάν (Francisco Morazán) Τεγουσιγάλπα (Tegucigalpa)1.180.6769.Γκράσιας α Ντιός (Gracias a Dios)Πουέρτο Λεμπίρα (Puerto Lempira)67.38410.Ιντιμπουκά (Intibucá)Λα Εσπεράνσα (La Esperanza)179.86211.Ίσλας ντε λα Μπαΐα (Islas de la Bahía)Ροατάν (Roatán)38.07312.Λα Πας (La Paz)156.56013.Λεμπίρα (Lempira) Γκράσιας (Gracias)250.06714.Οκοτεπέκε (Ocotepeque)Νουέβα Οκοτοπέκε (Nueva Octopeque)108.02915.Ολάντσο (Olancho)Χουτικάλπα (Juticalpa)419.56116.Σάντα Μπάρμπαρα (Santa Bárbara) Σάντα Μπάρμπαρα (Santa Bárbara)342.05417.Βάγιε (Valle) Νακαόμε (Nacaome)151.84118.Γιόρο (Yoro)Γιόρο (Yoro)465.414

 Μεταφορές 
Η οδήγηση γίνεται στα δεξιά.

 Παραπομπές 

 Εξωτερικοί σύνδεσμοι 

 Πηγή για τις πληροφορίες πληθυσμού: https://web.archive.org/web/20091113143217/http://www.ine-hn.org/censo2001/p19.pdf